projecte-aina/catalan_government_crawling huggingface dataset:
El servei de TSNU és el trasllat de persones malaltes o accidentades que, per impossibilitat física o altres causes exclusivament clíniques, no poden utilitzar transport ordinari per desplaçar-se a rebre assistència sanitària a un centre, servei o establiment sanitari, o per desplaçar-se al seu domicili després de rebre l'atenció sanitària, si persisteixen les causes que en justifiquin la necessitat.
El trasllat es pot fer entre el domicili de la persona usuària i un centre sanitari, o a la inversa, o entre dos centres sanitaris, per a la realització de visites, proves diagnòstiques o tractaments especialitzats, sobretot diàlisi i rehabilitació.
Podeu comprovar la magnitud del servei de TSNU a Catalunya (uns 15.000 serveis diaris) a temps real, amb la possibilitat de realitzar filtres per territoris, dates, proveïdors, motius de trasllat, origen, destinació, etc. mitjançant aquest enllaç al Tauler de Control construït amb la darrera tecnologia de Business Intelligence.
És el metge/ssa, infermer/a o fisioterapeuta de la xarxa sanitària pública qui prescriu aquest servei.
No, les persones no hi poden accedir de manera directa.
Les empreses de TSNU únicament gestionen les peticions dels professionals de la salut de la xarxa sanitària pública.
És el metge/ssa, infermer/a o fisioterapeuta qui prescriu si és necessari que un pacient vagi o no acompanyat.
Els pacients menors de 16 anys SEMPRE han d'anar acompanyats.
Al SISTEMA D'EMERGÈNCIES MÈDIQUES, empresa pública adscrita al Departament de Salut de la Generalitat de Catalunya, estem cercant un/a Tècnic/a de BI amb contracte temporal per donar suport a la presa de decisions del SEM a través de l'anàlisi de les dades de negoci disponibles i la seva transformació en la informació i coneixement necessari per a poder-les prendre.
En aquest context, les PRINCIPALS RESPONSABILITATS del/a l'ocupant són:
- Desenvolupar solucions de presentació de dades per analítica.
- Desenvolupar solucions d'extracció, transformació i càrrega de dades (ETL).
- Desenvolupar processos automàtics per tot el cicle de vida de l'analítica de dades.
- Anàlisi dels requisits i disseny de l'arquitectura de la solució.
- Interlocució amb usuari clau per la definició de requisits.
- Grau en Enginyeria Informàtica, Matemàtiques, Estadística o Bioestadística.
- Experiència en models de dades, disseny de bases de dades, mineria de dades, tècniques de segmentació i d'anàlisi de dades.
- Experiència en SQL (Oracle i SQLServer) i ingesta, tractament i consolidació de dades amb tècniques i eines ETL.
- Coneixements en Data Warehousing, disseny i desenvolupament d'informes i dashboards, TOAD, llenguatge R/Phyton i Dataiku.
Si t'interessa aquesta posició remet el teu CV a: [EMAIL] indicant la referència: TEC_BI a l'assumpte de l'e-mail.
Termini de recepció de candidatures fins al 30 d'octubre de 2020.
Dos números de telèfon al nostre servei les 24 hores del dia, els 365 dies l'any.
Però... a quin és mès adient trucar en cas d'urgència mèdica?
El primer que cal tenir en compte és que una urgència és una necessitat mèdica immediata i una emergència és una situació que posa en risc la vida de la persona.
El 112 és el número de referència per resoldre situacions d'emergència que requereixen intervenció immediata de bombers, policies i professionals sanitaris.
Quan una persona marca aquest número, el Centre de Coordinació d'Emergències rep la trucada i gestiona la demanda d'assistència de la manera més adequada en cada cas.
El 112, és per tant, l'opció més adient davant de situacions com ara robatoris, accidents, agressions, incendis i també emergències mèdiques.
És, a més, un número únic per a tot Europa, per decisió del Consell de la Unió Europea, per tal d'evitar que les persones que s'hi desplacen hagin de conèixer tots els números d'emergències locals.
El 061/Salut Respon, en canvi, està més orientat a resoldre dubtes, consultes o problemes de salut que no siguin una emergència, o d'adreçar la persona al centre sanitari més adient en cas que la seva situació no requereixi atenció immediata, amb l'objectiu d'evitar desplaçaments i temps d'espera innecessaris i evitar, així, la sobrecàrrega del sistema sanitari.
Ara bé, davant d'una urgència mèdica, té també capacitat per activar un metge a domicili o, en cas que sigui necessari, una ambulància o helicòpter medicalitzat.
És, a més, important tenir en compte que els dos serveis estan connectats i treballen de forma coordinada, el que significa que trucar a un o altre número no ha de suposar més o menys temps d'espera.
- S'instal·larà una Àrea Sanitària Mòbil (ASM) on professionals del SEM mesuraran la temperatura i realitzaran tests PCR
- Els resultats serviran per derivar-los al recurs habitacional adequat en cada cas: els casos negatius s'acolliran, d'entrada, al pavelló Agnès Gregori, i els positius a l'Hotel Rambla
- Està previst per l'1 de juny l'obertura d'un pavelló a la Fira de Lleida per acollir tots els temporers
El Departament de Salut i l'Ajuntament de Lleida ultimen un dispositiu assistencial per detectar possibles casos de Covid-19 entre les persones migrades desplaçades per treballar a la campanya de la fruita de Lleida que no disposen d'allotjament.
L'objectiu d'aquesta acció és protegir la salut tant de les persones migrades com de la resta de la població de la demarcació en el context de pandèmia provocada per la Covid-19.
Per a tal fi, demà dimarts, 19 de maig, està prevista la instal·lació d'una Àrea Sanitària Mòbil a la plaça del Dipòsit de Lleida, on els professionals de la Unitat d'Intervenció i Suport dels Serveis Especialitzats del Sistema d'Emergències Mèdiques (SEM), mesuraran la temperatura i realitzaran un centenar de proves PCR, amb totes les mesures de seguretat adients.
Els resultats que se n'obtinguin permetran la derivació de les persones al recurs habitacional preparat per a cada cas.
En cas de donar negatiu, i en primera instància, s'allotjaran al pavelló Agnès Gregori, on també s'hi han acollit durant el confinament persones sense llar de la ciutat, amb mesures per atendre les seves necessitats socials com l'alimentació, higiene i treball per a la seva integració.
Les persones amb PCR positiva s'allotjaran a l'Hotel Rambla per poder dur a terme un correcte aïllament i atendre les seves necessitats d'alimentació i higiene.
L'Ajuntament de Lleida preveu per l'1 de juny l'obertura d'un pavelló de la Fira per poder acollir tots els temporers.
Tots els detalls del pla es donaran demà en una atenció a mitjans a primera hora de la tarda (hora a concretar).
Al SEM ET NECESSITEM per ampliar la nostra capacitat de donar resposta a les demandes sanitàries
Ets METGE/SSA i tens experiència o competències per l'atenció primària, sociosanitària, residències i/o consultoria sanitària
Al SISTEMA D'EMERGÈNCIES MÈDIQUES, empresa pública adscrita al Departament de Salut de la Generalitat de Catalunya, estem cercant professionals per donar resposta a les demandes sanitàries rebudes al 061 Salut Respon.
Consultoria mèdica des del 061 Salut Respon ubicat a d'Hospitalet de Llobregat, tant per a les unitats del SEM com per transferir els pacients a l'Atenció Primària, per tal d'articular la continuïtat assistencial en tots els casos, amb accés a la història clínica compartida així com a aquells dispositius d'Atenció Primària que el hi ha a cada territori.
- Dur a terme una Valoració Geriàtrica Integral mitjançant un interrogatori ordenat, concret, complet i congruent amb el patiment, seguint una metòdica precisa i congruent amb els problemes del pacient.
- Saber integrar en forma oportuna i jeràrquicament ordenada, els diferents problemes mèdics existents en un pacient i planejar correctament un programa de tractament i seguiment, especialment en casos d'urgència.
- Realitzar el diagnòstic diferencial pel mètode de selecció lògica d'hipòtesis alternatives, considerant les manifestacions atípiques de la malaltia.
- Interpretació dels diferents estudis de laboratori i gabinet, accessibles i necessaris per atendre pacients amb malalties d'alta prevalença.
- Realitzar procediments diagnòstics i terapèutics necessaris per a l'atenció de malalties d'alta prevalença, incloent els que es requereixen en casos d'urgència.
- Comprendre la importància de l'equip multidisciplinari i centrada en el respecte a la voluntat del pacient, per proporcionar cures centrades en el pacient ancià amb estats de salut complexos.
- Títol de Llicenciat/da o Grau en Medicina.
- Títol d'especialitat en geriatria, medicina familiar i comunitària o medicina interna.
- Del procés d'envelliment, epidemiologia, història natural i fisiopatologia de les entitats nosològiques, síndromes geriàtriques i cures pal·liatives.
- Dels aspectes de multi-morbiditat, fragilitat i discapacitat en l'adult gran.
De la indicació, utilitat, riscos i complicacions dels procediments diagnòstics i terapèutics a la seva disposició així com l'ús apropiat dels fàrmacs.
- De l'organització dels serveis de la comunitat, socials i de salut, tant intra com extra hospitalaris, destinats a adults grans.
- Coneixement de les dues llengües oficials a Catalunya: català i castellà.
- Formació prèvia per conèixer els programes a utilitzar d' una durada de 4 hores remunerades.
- Les jornades previstes són tant de 8 hores com de 12 hores, per garantir cobertura 24 hores.
- Si voleu participar en aquest projecte, lliureu el vostre Currículum Vitae a: [EMAIL] indicant referència: METGE/SSA GERIATRIA
- Detalleu especialment les experiències indicades.
Al SISTEMA D'EMERGÈNCIES MÈDIQUES, empresa pública adscrita al Departament de Salut de la Generalitat de Catalunya, estem cercant un/a Cap d' Àrea Econòmica Financera per definir, implantar i liderar la política econòmica financera d'acord amb les directrius i estratègies de Gerència, així com dirigir i coordinar les Àrees d' Administració i Comptabilitat, Controlling i Comptabilitat Analítica, amb l'objectiu d'assegurar l'existència de la informació suficient i necessària per a la presa de decisions.
L'àmbit d'actuació del lloc abasta les funcions de Finances, Àrees d'Administració i Comptabilitat, Controlling i Comptabilitat Analítica del SEM.
En aquest context les PRINCIPALS RESPONSABILITATS del/a l'ocupant són:
- Elaboració i registre veraç i fiable de la informació comptable per a tot el SEM, així com facilitar i resoldre tots els temes econòmics entre diferents departaments i amb organismes externs.
- Definir les polítiques més adequades a desenvolupar en aquesta funció així com coordinar la correcta execució i el desenvolupament d'aquesta.
- Establir les directrius corresponents a la Informació comptable i al Control i Seguiment Pressupostari per aconseguir un reflex fidel de la situació de l'empresa.
- Conèixer i coordinar la resolució dels temes econòmics entre diferents departaments del SEM i organismes externs.
- Negociació amb Bancs, Catsalut i asseguradores.
- Integració de les previsions de resultats de la gestió del SEM a curt i mig termini, proposta de criteris homogenis per a totes les Àrees/Àmbits, així com presentació de tota la informació a Gerència.
- Anàlisi de la gestió econòmica financera dels recursos de l'empresa.
- Definició de paràmetres d'actuació i control econòmic.
- Implantació de criteris homogenis de processos de contractació administrativa, de suport als departaments en la creació dels pressupostos i de verificació de processos i definició d'escenaris.
- Elaboració d'informació rellevant per a la presa de decisions per part de gerència, tant operatives com estratègiques sobre els processos econòmics de l'empresa des de la perspectiva dels costos i ingressos que els conformen.
- Coordinar l'estudi i anàlisi de la cadena de valor de l'empresa i dels processos i funcions clau que la integren.
- Coordinar l'anàlisi i determinació del mapa de costos i ingressos de l'empresa.
- Realitzar i coordinar estudis econòmics i de viabilitat així com anàlisis dels Informes econòmics i de gestió.
- Anàlisi de solucions informàtiques seguiment de la implantació.
- Titulat superior en l'àmbit de l'administració d'empreses, econòmiques o similar.
- Àmplia experiència en control de gestió i comptabilitat analítica.
- Experiència valorable a l'administració publica, sector sanitari...
- Mínim 10 anys d'experiència en lloc similar.
- Català, Castellà i Anglès mínim nivell First.
- Si t'interessa aquesta posició remet el teu CV a: [EMAIL] indicant la referència ECON-FIN2020
Al SISTEMA D'EMERGÈNCIES MÈDIQUES, empresa pública adscrita al Departament de Salut de la Generalitat de Catalunya, estem cercant un/a Cap de la Unitat de Formació per definir, implantar i liderar l'equip, polítiques i procediments de la Unitat d'acord amb l'estratègia del SEM i de l'Àrea de Gestió de Persones, per desenvolupar les necessitats específiques de formació interna i externa de l'Organització.
En aquest context, les PRINCIPALS RESPONSABILITATS són:
- Liderar el disseny de l'estratègia de formació interna i externa del SEM.
- Disseny i implantació de projectes corporatius relacionats amb la formació interna i externa.
- Definició de polítiques, procediments i processos de la Unitat.
- Definició de l'anàlisi i detecció de les necessitats formatives internes i del disseny i seguiment del Pla de formació del SEM.
- Contacte i negociació amb proveïdors per donar servei tant al client intern com extern.
- Disseny i establiment d'indicadors per a presa de decisions.
- Gestió econòmica i pressupostària de la Unitat.
- Àmplia experiència en la gestió de la Formació Interna i Externa i preferiblement gestió d'institucions de formació.
- Experiència valorable a l'administració publica, sector sanitari...
- Mínim 10 anys d'experiència en lloc similar.
- Català, Castellà i Anglès valorable.
Si t'interessa aquesta posició remet el teu CV a: [EMAIL] indicant la referència UNITAT-FORMACIÓ
Termini de recepció de candidatures fins a 19/06/2020
Al SISTEMA D'EMERGÈNCIES MÈDIQUES, empresa pública adscrita al Departament de Salut de la Generalitat de Catalunya, estem cercant un Responsable de Compres i Logística per dirigir, coordinar i supervisar la implantació de les polítiques, plans i programes de gestió de les compres i la logística del SEM.
En aquest context, les PRINCIPALS RESPONSABILITATS són:
Coordinar la planificació de compres i licitacions de l'Àrea d'Infraestructures i Logística.
- Dissenyar els processos de compra i contractació de les necessitats de l'Àrea.
- Definir les necessitats de compres i la informació necessària per a la compra menor i no menor.
- Vetllar pel compliment amb rigor de la Llei de contractes en l'àmbit de l'Àrea.
Definir la documentació tècnica rellevant per a les compres i contractes.
- Elaborar informes econòmics, de justificació, de necessitats, de valoració, plecs, models d'oferta, etc.
- Elaborar la documentació en l'execució del contracte i en la seva finalització, penalitats, acta d'inici, pròrroga, final de contracte, etc.
Definir i gestionar els processos de compres i logística.
- Gestió del programari dels processos de compres i logística.
- Seguiment dels indicadors dels processos de compres i logística.
- Gestionar el pressupost de l'Àrea.
- Optimitzar els preus de compres.
- Donar suport a les compres per altres departaments del SEM.
- Donar suport al pla de desenvolupament de recursos d'IMV.
- Postgrau o Màster de compres i/o Logística (operacions, finances i gestió).
- Coneixement avançat de l'ERP SAP.
- Usuari expert en ofimàtica i eines relacionades amb la productivitat personal i professional.
- Català, Castellà i Anglès mínim nivell First Certificate
- Coneixement en automatització de processos logístics.
- Coneixements avançats en contractació pública.
Si t'interessa aquesta posició remet el teu CV a: [EMAIL] indicant referència: Compres i Logística a l'assumpte de l'e-mail.
Termini de recepció de candidatures fins a 25/06/2020
27 cònsols visiten la seu central del SEM des d'on es gestionen les Emergències Mèdiques i el 061 CatSalut Respon
La jornada de formació, adreçada als professionals de l'emergència té l'objectiu d'actualitzar els coneixements i la pràctica assistencial dels equips intervinents en l'àmbit rural i així millorar l'actuació conjunta, fent èmfasi en la seguretat dels equips.
Al 2013, el SEM va gestionar a la zona Metropolitana nord, concretament a la zona del baix Montseny gairebé 9.500 alertes, les quals van generar més de 5.000 mobilitzacions d'ambulàncies.
El Sistema d'Emergències Mèdiques participa en el Congrés Europeu de Cardiologia realitzant accions pedagògiques i de conscienciació a la ciutadania sobre la importància de la reanimació cardiopulmonar (RCP) davant d'una situació d'aturada cardiorespiratòria.
Detecta automàticament la caiguda sense prémer cap botó i localitza l'afectat tant dins com fora de casa, activant una ambulància quan és necessari.
Es tracta d'un projecte europeu participat per UPC, TicSalut, 061 CatSalut Respon, Hospital Clínic i l'EAP Sardenya Més de 200 persones majors de 65 anys d'Espanya, Itàlia i Irlanda participen en la prova pilot
Els hospitals adapten com cada any els dispositius sanitaris a la disminució de la demanda durant els mesos d'estiu Els centres d'atenció primària de zones turístiques augmenten recursos i fins a 258 professionals més
L'ambulància formava part de la flota de vehicles del Sistema d'Emergències Mèdiques (SEM) i havia quedat obsolet segons la normativa europea.
Avui dijous, 26 de juny, a la Facultat d'Infermeria de la Universitat de Girona, el primer tinent d'alcalde de l'Ajuntament de Girona, Sr.
Jordi Fàbrega, el Gerent de la Regió Sanitària de Girona, Dr.
Es tracta d'una eina senzilla, pública i gratuïta que facilita l'accessibilitat al sistema públic de salut les 24 hores els 365 dies de l'any Indica la geoposició i envia les dades de l'usuari al 061 CatSalut Respon, el que permet una millor assistència sanitària L'aplicació permet localitzar els centres i equipaments de salut més propers allà on es trobi l'usuari alhora que ofereix avisos i consells de salut
Al SISTEMA D'EMERGÈNCIES MÈDIQUES, empresa pública adscrita al Departament de Salut de la Generalitat de Catalunya, estem cercant un Tècnic d'Infraestructures i Equipaments per dissenyar, coordinar i seguir les polítiques, plans i programes de gestió de les infraestructures i equipaments de SEM, així com col·laborar en projectes estratègics i la seva supervisió tècnica.
En aquest context, les PRINCIPALS RESPONSABILITATS del/a l'ocupant són:
- Assessorar a l'empresa en l'àmbit de les infraestructures i equipaments.
- Elaborar estudis, informes tècnics, memòries valorades i plecs de condicions de diversa índole per donar resposta a les necessitats que es presentin en el seu àmbit de treball.
- Controlar, supervisar i informar de les actuacions sobre vectors incidents a conseqüència de les activitats relacionades amb la Infraestructura corporativa.
- Donar suport i assistència a les funcions i tasques dels enginyers/es del SEM.
- Llicenciatura / grau superior en enginyeria o arquitectura.
- Coneixements i experiència en disseny i gestió d'infraestructures i equipaments de centres sanitaris.
- Postgrau /Màster de direcció de projectes o desenvolupament de negoci.
- Català, Castellà i Anglès valorable
Si t'interessa aquesta posició remet el teu CV a: [EMAIL] indicant referència: Infraestructures i Equipaments a l'assumpte de l'e-mail.
Termini de recepció de candidatures fins a 25/06/2020
Al SISTEMA D'EMERGÈNCIES MÈDIQUES, empresa pública adscrita al Departament de Salut de la Generalitat de Catalunya, estem cercant un/a Responsable d'Administració i Planificació de Personal per dirigir, coordinar i supervisar les polítiques i processos d'administració, contractació i planificació de Personal, vetllar per l'acompliment de normativa laboral i coordinar de l'equip de tècnics de planificació de torns per donar cobertura operativa.
En aquest context, les PRINCIPALS RESPONSABILITATS del/a l'ocupant són:
- Gestió i Control Pressupostari del departament d'Administració de Personal.
Elaboració de pressupostos anuals i forecasts de les despeses de personal a partir de les premisses acordades amb el Cap d'Àrea de Gestió de Persones per reportar a Direcció, tenir un control de la despesa i conèixer possibles desviacions.
- Estudiar i proposar millores en el software de gestió de personal i actualització contínua per tal que s'adeqüin a les necessitats del SEM.
- Supervisió, suport i control del pagament i dels processos de seguretat social i nòmina, així com fer el tancament d'aquesta i el seu reporting a comptabilitat.
- Homogeneïtzar tota la informació d'administració de personal per a totes les àrees del SEM per tal que es treballi sota els mateixos criteris d'administració de personal.
- Revisió i disseny dels procediments del departament per la recollida de dades relatives a l'activitat, horaris, vacances per prendre les decisions més idònies.
- Coordinació i gestió de l'equip de planificació de torns per donar cobertura 24 h, 365 dies/any als serveis assistencials.
- Supervisió dels processos de contractació de personal.
- Experiència en gestió d'equips
- Experiència en software de RRHH
- Experiència de més de 10 anys en posició similar
Si t'interessa aquesta posició remet el teu CV a: [EMAIL] indicant la referència: ADM_PERSONAL a l'assumpte de l'e-mail.
Termini de recepció de candidatures fins a 15/07/2020
El Sistema d'Emergències Mèdiques (SEM) ha activat un dispositiu específic davant l'augment de casos que s'estan produint a Lleida.
Per tal de donar suport a les urgències de l'Hospital Arnau de Vilanova, el SEM ha muntat una zona sanitària a les portes del centre.
Estarà formada per 3 Àrees Sanitàries Mòbils, amb un espai de 30 metres de llarg per 3 d'alçada, que poden atendre fins a 105 persones.
Aquesta instal·lació sanitària es pot ampliar en funció de les necessitats.
L'àrea sanitària mòbil habilitada pel SEM serà una àrea de suport a urgències, coordinada amb la direcció del centre i la Regió Sanitària i, posteriorment, en funció dels resultats i la seva situació clínica i social, es derivarà els pacients al dispositiu més adient ja sigui alberg, hotel Salut o altres instal·lacions que s'habilitaran.
Aquest dispositiu sanitari funcionarà 24 hores al dia i fins que la crisi remeti.
En aquest sentit, s'ha mobilitzat la Unitat de Coordinació Operativa (UCO), que durà a terme la gestió de les atencions sanitàries que s'hi realitzaran, com ara la recollida de dades dels pacients o la seva derivació posterior, i també una unitat de suport logístic per abastir el personal del SEM de tot el que requereixin per poder atendre l'emergència sanitària.
Per a la organització del dispositiu del SEM, s'han activat 8 unitats d'Intervenció i Suport (UIS).
A banda, també s'ha activat un autobús del Transport Sanitari No Urgent (TSNU) i 2 ambulàncies de TSNU per fer les derivacions pertinents.
Al SISTEMA D'EMERGÈNCIES MÈDIQUES, empresa pública adscrita al Departament de Salut de la Generalitat de Catalunya, estem cercant un/a Tècnic/a en Contractació per assessorar en matèria de contractació pública, donar suport legal en la resolució de qüestions amb incidència jurídica i proporcionar assistència tècnica pel que fa a tramitacions dels procediments, a tots els departaments del SEM.
En aquest context, les PRINCIPALS RESPONSABILITATS del/a l'ocupant són:
- Assessorament jurídic en contractació pública als responsables de contracte i tècnics col·laboradors.
- Preparació d'expedients de contractació per a la seva incoació i aprovació.
- Tramitació dels expedients conforme al procediment establert en la Llei de Contractes del Sector Públic.
- Garantir la correcta publicació de tots els continguts perceptius al Diari Oficial Unió Europea i a la Plataforma de Contractació Pública de la Generalitat de Catalunya.
- Preparació de les fitxes i documentació necessària en matèria de contractació, per a l'aprovació, si escau, per part de la Comissió Executiva i el Consell d'Administració de SEM.
- Assistència a les meses de contractació en la funció de secretari/a de la mesa per garantir la correcta elaboració i signatura de l'acta corresponent.
- Assistència a la planificació de les necessitats contractuals de les diferents àrees del SEM.
Si t'interessa aquesta posició remet el teu CV a: [EMAIL] indicant la referència: TEC_CONT a l'assumpte de l'e-mail.
Termini de recepció de candidatures fins al 18 de juliol de 2020